ติดตั้งหลังคาถนนข้าวสาร 
ก๊อบปี้โอซากา-ปูแกรนิตยกระดับเท่าทางเท้า-กทม.เทงบ 88 ล้าน,นายสกลธี ภัททิยกุล รองผู้ว่าฯ กทม. เปิดเผยถึงความคืบหน้าการจัดระเบียบถนนข้าวสาร ว่า กทม.อยู่ระหว่างร่างประกาศ กทม. เรื่องกำหนดจุดผ่อนผัน คาดว่าจะแล้วเสร็จภายใน 2 สัปดาห์นี้ จากนั้นจะเสนอ บช.น. เพื่อขอความเห็นชอบให้บริเวณถนนข้าวสารเป็นจุดผ่อนผันที่ถูกต้องตามกฎหมาย สำหรับบริเวณถนนข้าวสาร ถือเป็นจุดแลนด์มาร์กการท่องเที่ยวที่สำคัญแห่งหนึ่งของกรุงเทพฯ ปัจจุบันภูมิทัศน์กายภาพยังไม่เรียบร้อย สำนักงานเขตพระนครและหน่วยงานที่เกี่ยวข้องได้ร่วมกันวางแผนการปรับปรุงภูมิทัศน์ภายหลังที่มีการประกาศให้ถนนข้าวสารเป็นจุดผ่อนผัน และเตรียมเสนอ พล.ต.อ.อัศวิน ขวัญเมือง ผู้ว่าฯ กทม.ในการประชุมในวันที่ 8 ต.ค.นี้,นายสกลธีกล่าวว่า การปรับปรุงคือทำระดับถนนให้เสมอกับทางเดินเท้าตลอดแนวถนนระยะทาง 400 เมตร โดยใช้หินแกรนิตปูและแบ่งช่องสำหรับรถวิ่ง โดยกำหนดให้เดินรถทางเดียว และจะกำหนดให้เป็นพื้นที่ขายของเพียงฝั่งเดียว ไม่ให้กระทบหน้าอาคารหรือร้านค้าในพื้นที่ คาดว่าจะใช้งบปรับปรุงถนนและทางเท้า 44 ล้านบาท นอกจากนี้ จะทำหลังคาตลอดแนวถนน 400 เมตร คล้ายถนนคนเดินที่โอซากา ญี่ปุ่น พร้อมก่อสร้างซุ้มประตูทางเข้าถนนข้าวสาร คาดว่าจะใช้งบอีก 44 ล้านบาท รวมงบประมาณ 88 ล้านบาท ทั้งนี้ การปรับปรุงถนนดังกล่าวจะทำให้มีพื้นที่ค้าขายเพิ่มขึ้นเป็น 280 แผง จากเดิม 234 แผง.
กทม.อยู่ระหว่างร่างประกาศ กทม. เรื่องกำหนดจุดผ่อนผัน คาดว่าจะแล้วเสร็จภายใน 2 สัปดาห์นี้ จากนั้นจะเสนอ บช.น. เพื่อขอความเห็นชอบให้บริเวณถนนข้าวสารเป็นจุดผ่อนผันที่ถูกต้องตามกฎหมาย
ถนนข้าวสาร,จัดระเบียบถนนข้าวสาร,แลนด์มาร์ก,ปรับปรุงถนนข้าวสาร,ยกระดับเท่าทางเท้า